钦定古今图书集成/明伦汇编/官常典/第101卷 > 西河王奇溯
## 钦定古今图书集成/明伦汇编/官常典/第101卷 > 西河王奇溯

按：《明外史》：晋《王传》：“西河王奇溯，晋定王曾孙。三岁
而孤，问父所在，即恸哭。长刻旃檀为父顺简王像祀
之。母叶尝病渴，中夜稽颡祷天，俄有甘泉自地涌出，
叶饮泉，病良已。及卒，哀毁骨立，宫墀柏忽生花，异香
袭人。子表相嗣王，亦以仁孝闻，与河宁王表楠、河东
嗣王奇淮并为人所称。”